Ühe  väärtuslikuma ja humoorikama sissejuhatusena inglise rahva iseloomu tuleb arvesse H. W. Nevinsoni mõne aasta eest ilmund väike brošüür The English (George Routledge and Sons, 1929), milles päärõhku on pand inglise seltskonnakihtide definitsioonile ja iseloomustusele, alates kuningast ja lõpetades proletariaadiga. Nevinsoni vähesõnalised, kuid tuumakad märkused on parimaks selle huumoritunde tõendiks, millega inglased näitavad seda loomulikku proportsioonimeelt, mis neil võimaldab keerulises ja liikuvas maailmas alati püsida esikohal ja nõtkelt toime saada raskeimate maailmapoliitiliste ülesannetega. Puht-kirjanduslikult vaatekohalt ületab Nevinsoni siin mainit autoreist ainult Renier, ja sedagi vaid kohati.